EkBass/fiwiki-20250220-pages-articles huggingface dataset:
Lasse autolomalla

Lasse autolomalla (Sune på bilsemester) on Hannes Holmin ohjaama ruotsalainen lastenelokuva vuodelta 2013. Se perustuu Anders Jacobssonin ja Sören Olssonin samannimiseen lastenkirjaan ja on jatkoa vuotta aiemmin ensi-iltaan tuodulle elokuvalle Lasse Kreikassa, jonka tekijät ja näyttelijät ovat samoja. ==Juoni== Lassen perhe lähtee tällä kertaa kesälomamatkalle Itävallan Tiroliin, jossa perheen isä ja äiti ovat aikoinaan tavanneet. Isän motiivina on saada taiteilijan signeeraus häälahjaan, joka on osoittautunut arvokkaaksi maalaukseksi. ==Arvioita== Helsingin Sanomien Leena Virtasen mukaan tämä Lasse-elokuva on hieman hillitympi kuin edellinen, Lasse Kreikassa, joka oli hänestä karmeaa hössötystä alusta loppuun. ”Silti tämänkin elokuvan käsikirjoitus on toivottoman epätasainen, ja koko elokuvasta näkee, että se on tehty kiireellä.” Erikoista perhe-elokuvalle on Virtasen mielestä se, että lapsihahmot – jopa nimihenkilö Lasse – jäävät tarinassa aikuisten varjoon. (Tilaajille.) == Lähteet == Luokka:Ruotsalaiset romaaneihin perustuvat elokuvat Luokka:Vuoden 2013 ruotsalaiset elokuvat Luokka:Lastenelokuvat Luokka:Ruotsalaiset komediaelokuvat
Helena Åberg

Sara Helena Åberg (s. 16. heinäkuuta 1971 Avesta, Taalainmaa, Ruotsi) on ruotsalainen uransa päättänyt uimari, joka kilpaili pääasiassa vapaauinnissa. Åberg kilpaili Helsingborgs SS:n riveissä. Seura valitsi hänet 100-vuotisjuhlissaan vuonna 2007 vuosisadan parhaaksi uimariksi. Åberg kilpaili kesäolympialaisissa 1988 naisten 50 metrin vapaauinnissa, ja tuli sijalle 23. == Lähteet == Luokka:Ruotsalaiset uimarit Luokka:Vuonna 1971 syntyneet Luokka:Elävät henkilöt
Jacob Pavlovich Adler

Jacob Pavlovich Adler (12. helmikuuta 1855 Venäjän keisarikunta – 1. huhtikuuta 1926 Yhdysvallat) oli ukrainalaissyntyinen yhdysvaltalainen näyttelijä, joka vaikutti jiddišinkielisessä teatterikulttuurissa. == Elämä ja ura == Adler syntyi Odessassa Venäjän keisarikunnassa (nykyisen Ukrainan alueella) juutalaiseen perheeseen. Hänen perheensä kohtasi useita pogromeja ja köyhtyi. Adler kiinnostui teatterista setänsä Arken kautta.Adler aloitti uransa odessalaisessa jiddiš-teatterissa. Jiddišinkielinen teatteritoiminta kuitenkin kiellettiin keisarikunnassa vuonna 1883, minkä seurauksena Adler muutti Englantiin. Saatuaan mainetta teatterialalla Lontoossa hän siirtyi Yhdysvaltoihin vuonna 1887. Hän palasi pian lyhytaikaisesti Eurooppaan, josta asettui taas Yhdysvaltoihin, New Yorkiin vuonna 1889. Hän perusti Independent Yiddish Art Companyn ja astui Poole’s Theatren johtoon, jonka hän nimesi Union Theatreksi. Union Theatresta tuli Adlerin johdolla New Yorkin kunnioitetuimpia jiddišinkielisiä teattereita kirjailija Jacob Gordinin toimiessa sen näytelmien pääkäsikirjoittajana. Adler perusti myös Grand Theatre -teatterin, josta tuli New Yorkin ensimmäinen nimenomaan jiddišinkielistä teatteria varten rakennettu rakennus. Juutalaisten suuri muuttoaalto Itä-Euroopasta johti kuitenkin useiden kilpailevien jiddišinkielisten teatterien perustamiseen ja Grand Theatren tulojen heikkenemiseen. Vuonna 1920 saamansa sairauskohtauksen jälkeen Adler esiintyi lavalla enää vain satunnaisesti. Hän kuoli vuonna 1926. == Perhe == Adler oli kolmesti naimisissa: Sonyan, Dinahin ja Saran kanssa, jotka kaikki olivat myös näyttelijöitä. Monista Adlerin lapsista tuli myös näyttelijöitä, joista tunnetuin oli Stella Adler, kuten hänen siskontyttärestäänkin Francine Larrimoresta. Adler oli myös näyttelijä- teatteriohjaaja Jerry Adlerin isosetä. == Lähteet == Luokka:Ukrainalaiset näyttelijät Luokka:Yhdysvaltalaiset teatterinäyttelijät Luokka:Vuonna 1855 syntyneet Luokka:Vuonna 1926 kuolleet Luokka:Amerikanjuutalaiset
Kharif (vilja)

Kharif "monsuunivilja" (arab. kharif, "syksy") on Etelä-Aasiassa kesän kosteana monsuunikautena viljeltävä viljaryhmä. Näitä ovat mm. riisi, hirssi, durra, maissi ja puuvilla. Kharif-viljat kylvetään yleensä monsuunisateiden alkaessa kesäkuussa ja korjataan monsuunisateiden loputtua lokakuussa. Monsuuni saattaa eri puolilla alkaa jo maaliskuussa ja päättyä vasta tammikuussa. Kharif-viljoista saatava sato riippuu monsuunin ajankohdasta ja monsuunisateen määrästä. 1800-luvulla oli Intiassa monia nälänhätiä esimerkiksi siksi, että monsuunisateet loppuivat yhtäkkiä. Toisaalta liian runsas sade saattoi tuhota ragi-hirssin. Kharif-viljan vuodenaikavastakohta on rabi-vilja, kuten vehnä. Kuivana alkukesän kautena rabi- ja kharif-viljojen välillä saatetaan kasvattaa zaid-lajikkeita. == Lähteet == Luokka:Intian talous Luokka:Maatalous Luokka:Intian maantiede Luokka:Viljat
Sandra Hansson

Sandra Hansson (s. 2. huhtikuuta 1980 Bäckefors, Bengtsfors, Ruotsi) on ruotsalainen uransa päättänyt maastohiihtäjä. Hän on voittanut Vaasahiihdon naisten sarjan vuosina 2008 ja 2009. Hansson kilpaili Uddevalla IS-seurassa. == Lähteet == Luokka:Ruotsalaiset maastohiihtäjät Luokka:Vuonna 1980 syntyneet Luokka:Elävät henkilöt
Domnonia

Domnonia () oli bretonien varhaiskeskiaikainen ruhtinaskunta nykyisen Bretagnen pohjoisosissa Ranskassa. Ruhtinaskunnalla oli mahdollisesti historiallinen yhteys Dumnoniaan Britteinsaarilla. Omana poliittisena yksikkönään se katosi Bretagnessa varhaiskeskiajan jälkeen. Domnonian käsittäneen alueen laajuutta ei tunneta tarkasti ja sen alue lienee suurentunut ja pienentynyt eri aikoina. Sen ydinalue käsitti nykyisen Bretagnen pohjoisosat Côtes-d’Armorin ja Finistèren departementtien alueella. Domnonian nimi on johdettu vanhasta Lounais-Englantia asuttaneiden brittiheimon nimestä dumnonii ja heidän asuinalueestaan Dumnonia. Sama heimo antoi nimensä Englannin Devonin nykyiselle kreivikunnalle. Domnoniaan Bretagnessa eli tuolloin Rooman valtakuntaan kuuluneen Armorikan alueelle alkoi saapua brittien muuttoaaltoja ja nimestä päätellen Domnonian asukkaat tulivat Dumnonian alueelta. On mahdollista, että heidän alueensa Englannin kanaalin molemmin puolin muodostivat yhden yhtenäisen roomalaisen civitas- alueen. Rooman romahtaessa alueesta kehittyi varhaiskeskiaikainen kuningaskunta. Cornwallille nimensä antanut civitas cornovii muodosti Domnonian tapaan Cornouaille eli Kernev nimisen valtion Bretagnen luoteisosiin. Bretagnelaisissa historiallisissa lähteissä Domnonia mainitaan kuninkaiden eli reges hallitsemana valtiona. Merovingien frankkivaltakunnan lähteet puhuvat heistä puolestaan vain kreiveinä eli comtes. Historiallisten lähteiden perusteella ehkä tunnetuin Domnonian hallitsija oli 600-luvulla elänyt Iudichael. Domnonia mainitaan myös bretagnelaisen pyhimyksen Gwennolen (Uuinuualoe) elämäkerrassa, jonka kirjoittaja mainitsee Domnonian olleen tunnettu pyhänhäväistyksistään ja haureista juhlista. Bretagnen sittemmin yhdistyessä Domnonia katosi merkittävänä tekijänä varhaiskeskiajan jälkeisen Bretagnen poliittisessa tai kirkollisessa hallinnossa. Kuitenkin ennen Napoleonin valtaannousua osa ruhtinaskunnan alueesta muodosti Domnonée-nimisen aluehallinnollisen yksikön. ==Lähteet== Luokka:Bretagne Luokka:Ranskan historia Luokka:Euroopan entiset valtiot
Zaid (lajike)

Zaid on Etelä-Aasiassa kuivana alkukesänä viljeltävä vihannes- tai hedelmälajike. Näitä ovat kurkku, vesimeloni ja kurpitsa ja muut näiden sukuiset lajit. Nämä lajit vaativat lämmintä mutta kuivaa säätä ja pitkää valoisaa aikaa. Zaid-lajien kasvatusvuodenaika on maalis-kesäkuussa == Lähteet == Luokka: Intian maantiede Luokka:Viljelyskasvit
El Pason piirikunta (Texas)

El Pason piirikunta () on Yhdysvaltain Texasin osavaltiossa sijaitseva piirikunta. Sen väkiluku oli 865 657 vuonna 2020 ja sen pinta-ala on 2 629 neliökilometriä. Piirikunnan hallintokeskus El Paso on myös sen suurin kaupunki. == Väestö == Piirikunnan asukkaista 82,8 prosenttia on latinalaisamerikkalaisia, 11,8 prosenttia valkoisia ja 3 prosenttia mustia. 87 prosenttia asukkaista on Yhdysvaltain kansalaisia. Piirikunnan väestön keski- ikä on 32,4 vuotta. ==Kuvia piirikunnasta== Tiedosto:Exterior. U.S. Courthouse, El Paso, Texas LCCN2015645931.tif|Liittovaltion oikeustalo. Tiedosto:El Paso Skyline.jpg|El Pason kaupunki. ==Lähteet== == Aiheesta muualla == Luokka:Texasin piirikunnat
Luuka Jones

Luuka Jones (s. 18. lokakuuta 1988 Tauranga, Uusi-Seelanti) on uusiseelantilainen koskipujottelija. == Ura == Jones aloitti kilpailemisen vuonna 2003 ollessaan 14-vuotias. Vuoden 2008 kesäolympialaisissa hän osallistui naisten koskimelonnan kajakkiyksikköön, mutta tuli maaliin viimeisenä. Seuraavissa vuoden 2012 kesäolympialaisissa hän tuli naisten koskimelonnan kajakkiyksikössä sijalle 14. Vuoden 2016 kesäolympialaisissa Rio de Janeirossa Jones saavutti olympiahopeaa naisten koskimelonnan kajakkiyksikössä espanjalaisen Maialen Chourrautin voittaessa. Jones saavutti La Seu d'Urgell'n MM-kilpailuissa 2019 pronssia kajakkiyksiköiden henkilökohtaisessa kilpailussa. == Lähteet == Luokka:Uusiseelantilaiset melojat Luokka:Vuonna 1988 syntyneet Luokka:Elävät henkilöt Luokka:Uusiseelantilaiset olympiamitalistit
Garrotxa (juusto)

Garrotxa on Espanjan Kataloniasta lähtöisin oleva vuohenmaitojuusto. Garrotxa on nimensä mukaisesti peräisin Garrotxan kunnasta Gironan maakunnasta Kataloniasta. Juuston valmistus katosi lähes kokonaan Espanjan diktaattori Francisco Francon valtakaudella, jolloin juustojen valmistukselle asetettiin suuret tuotantokiintiöt, jotka tekivät pientuottajien juustonvalmistuksesta mahdotonta. Juuston valmistusta elvytettiin 1980-luvun alkupuolella. Elvytystoimien merkittäviä vaikuttajia olivat Enric Canut ja Ramón Badía, jotka tarjosivat paikallisille garrotxalaisille koulutusta ja teknistä tukea juuston valmistukseen. Lisäksi maaseudulle muutti uusia yrittäjiä muualta Espanjasta. Elvytystoimien lopputuloksena oli nykyinen Garrotxa-juusto. Sittemmin juustolle on pyritty saamaan Euroopan unionin nimisuojajärjestelmän mukainen suojattu maantieteellinen merkintä. Garrotxa valmistetaan pastöroidusta vuohenmaidosta ja suurin osa juuston valmistajista on perheyrityksiä. Juustoa valmistettaessa sitä kypsytetään neljästä viikosta kolmeen kuukauteen. Valmiita juustokiekkoja tehdään kahdessa eri koossa, 500 gramman ja 1 100 gramman kiekkoina. Suurin osa tuotannosta myydään paikallisesti ja noin 20 % viedään ulkomaille. Valmis juusto on kuoreltaan sinisen harmaata ja sisällöltään valkoista. Rakenteeltaan juusto on kosteaa, kohtalaisen pehmeää ja sileää. Sen makua on kuvailtu voiseksi ja hieman kirpeäksi tai happamaksi. ==Lähteet== Luokka:Espanjalaiset juustot Luokka:Vuohenmaitojuustot
Silja Eskelinen

Silja Eskelinen (s. 26. elokuuta 1993) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa 43 ottelua ja saavuttanut MM-hopeaa Tampereella 2015, Bratislavassa 2017 ja Uppsalassa 2021. Hän on tehnyt maaotteluissa seitsemän maalia ja saanut kuusi syöttöpistettä. Naisten Salibandyliigassa Eskelinen on edustanut Tikkurilan Tiikereitä vuosina 2009–2013 sekä nurmijärveläistä SB-Prota vuosina 2013–2016 ja 2018–2020. Hän on voittanut SM-kultaa vuosina 2014 ja 2019 sekä saavuttanut SM-hopeaa vuonna 2015 ja SM-pronssia 2016. Kaudet 2016–2018 Eskelinen pelasi Sveitsin liigassa Piranha Churin joukkueessa ja voitti jälkimmäisellä kaudella Sveitsin-mestaruuden. Vuonna 2020 hän siirtyi ruotsalaisseura Malmö FBC:hen. == Lähteet == Luokka:Suomalaiset salibandyn pelaajat Luokka:Vuonna 1993 syntyneet Luokka:Elävät henkilöt
Laura Hietamäki

Laura Hietamäki (s. 27. helmikuuta 1991) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 13 ottelua ja saavuttanut MM-hopeaa Tampereella 2015. Hän on tehnyt maaotteluissa kolme maalia. Naisten Salibandyliigassa Hietamäki on edustanut SB-Prota kaudesta 2010–2011 alkaen. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2012, 2013, 2015, 2017 ja 2021 sekä SM- pronssia 2011 ja 2016. Hän on pelannut liigassa 241 runkosarjaottelua, joissa hän on tehnyt 142 maalia ja saanut 163 syöttöpistettä, sekä 96 pudotuspeliä, joissa hän on tehnyt 46 maalia ja antanut 43 maalisyöttöä. Laura Hietamäen kaksossisko Mirja Hietamäki on myös salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
VAX-11/780

VAX-11/780 oli Digital Equipment Corporationin VAX-minitietokoneiden ensimmäinen malli, joka esiteltiin 25. lokakuuta 1977. Tietokone oli ensimmäinen yhden MIPSin tietokone (miljoona käskyä sekunnissa). Tietokoneen 32-bittinen suoritinarkkitehtuuri oli toteutettu TTL-logiikkapiireillä, joka myöhemmin toteutettiin kahdella VLSI-mikropiirillä MicroVAX-mallissa. Tietokoneen mukana tuli VMS-käyttöjärjestelmä. Bell Labs osti mallin tietokoneen ja kehitti UNIX-käyttöjärjestelmästä ja C-kielen kääntäjästä versiot tietokoneelle. Bell Labsin käyttämässä mallissa oli puoli megatavua muistia. Berkeleyssä kehitettiin Bell Labsin 32/V-versioon tuki näennäismuistille VAX-alustalla, jonka jälkeen BSD:n ohjelmat siirrettiin VAX:lle. Lode Runner -pelin edeltäjä kehitettiin saman mallin tietokoneella ennen sen muokkaamista Apple II:lle. == Lähteet == == Aiheesta muualla == * Dokumentaatiota bitsavers.org-palvelussa Luokka:VAX Luokka:Vuoden 1977 tietokoneet
Mirja Hietamäki

Mirja Hietamäki (s. 27. helmikuuta 1991) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut SB-Prota kaudesta 2010–2011 alkaen. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2012, 2013, 2015, 2017 ja 2021 sekä SM- pronssia 2011 ja 2016. Hän on pelannut liigassa 229 runkosarjaottelua, joissa hän on tehnyt 155 maalia ja saanut 76 syöttöpistettä, sekä 96 pudotuspeliä, joissa hän on tehnyt 52 maalia ja antanut 26 maalisyöttöä. Mirja Hietamäen kaksossisko Laura Hietamäki on myös salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
Isabel Coixet

Isabel Coixet (s. 9. huhtikuuta 1962 Barcelona) on espanjalainen elokuvaohjaaja, joka muutti Yhdysvaltoihin 1990-luvulla. Hän on voittanut lukuisia Goya-palkintoja. Coixet on tehnyt elokuvia siitä asti, kun sai rippilahjaksi 8-mm kameran. Hän opiskeli historiaa ja työskenteli mainostoimistossa ennen kuin alkoi ohjata mainoselokuvia. Coixetin elokuvia ovat muun muassa Pariisi, rakkaudella (2006), Kauneuden valta (2008) ja Sanojen salaisuus (La vida secreta de las palabras, 2005). == Lähteet == Luokka:Espanjalaiset elokuvaohjaajat Luokka:Vuonna 1962 syntyneet Luokka:Elävät henkilöt
Tiltu Siltanen

Tiltu Siltanen (s. 15. huhtikuuta 1989) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa 26 maaottelua ja saavuttanut MM-hopeaa Bratislavassa 2017, jolloin hänet valittiin kisojen tähdistökentälliseen, sekä Uppsalassa 2021. Naisten Salibandyliigassa Siltanen on edustanut Porvoon Salibandyseuraa, lappeenrantalaista NST:tä ja vuodesta 2013 nurmijärveläistä SB-Prota. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2008, 2011, 2015 ja 2017 sekä SM-pronssia 2007, 2009, 2012 ja 2016. Kauden 2012–2013 Siltanen pelasi Sveitsin liigassa Piranha Churin joukkueessa ja voitti Sveitsin-mestaruuden ja Sveitsin cupin. Vuonna 2020 hän siirtyi ruotsalaisseura Malmö FBC:hen. == Lähteet == Luokka:Suomalaiset salibandymaalivahdit Luokka:Vuonna 1989 syntyneet Luokka:Elävät henkilöt
Jaana Lirkki

Jaana Lirkki (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 27 ottelua ja saavuttanut MM-hopeaa Tampereella 2015. Hän on tehnyt maaotteluissa seitsemän maalia ja saanut kahdeksan maalisyöttöä. Lirkki pelasi ensimmäiset ottelunsa naisten Salibandyliigassa kaudella 2008–2009 Tapanilan Erä III:n joukkueessa. Kaudet 2010–2016 hän on edustanut lappeenrantalaista NST:tä ja vuodesta 2016 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 ja saavuttanut SM-hopeaa vuosina 2011, 2017 ja 2021 sekä SM-pronssia 2012 ja 2015. Lirkki teki vuoden 2019 viidennen loppuottelun jatkoajalla mestaruuden ratkaisseen maalin. Jaana Lirkin kaksossisko Heidi Lirkki on myös salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Katie Bouman

Katie Bouman on yhdysvaltalainen tietojenkäsittelytieteilijä, jonka erityisalaa on kuvankäsittely. Hänen johdollaan kehitettiin algoritmi, jonka avulla huhtikuussa 2019 saatiin kuva mustasta aukosta. Algoritmi käsittelee Event Horizon Telescopen tuottamia valtavia tietomääriä. Bouman väitteli sähkötekniikan ja tietojenkäsittelyn tohtoriksi Massachusetts Institute of Technologyssä (MIT) vuonna 2017. Hän suoritti tohtorin tutkinnon jälkeisiä opintojaan (postdoc) Harvard-Smithsonian Center for Astrophysicsissä, mutta sopi siirtyvänsä apulaisprofessoriksi California Institute of Technologyyn (Caltech) syksyllä 2019. Mustan aukon kuvan julkistuksen jälkeen Boumanista tuli internet-ilmiö, kun hänen osuuttaan projektissa sekä liioiteltiin että vähäteltiin. == Lähteet == == Aiheesta muualla == * How to take a picture of a black hole, Katie Bouman, TEDx, YouTube Luokka:Yhdysvaltalaiset tietojenkäsittelytieteilijät Luokka:Vuonna 1989 syntyneet Luokka:Elävät henkilöt
Heidi Lirkki

Heidi Lirkki (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Ensimmäiset ottelunsa naisten Salibandyliigassa hän pelasi kausilla 2007–2008 ja 2008–2009 Tapanilan Erä III:n joukkueessa mutta liigajoukkueen vakiokokoonpanoon hän nousi vasta kaudella 2010–2011. Kaudet 2014–2017 hän edusti lappeenrantalaista NST:tä ja kaudet 2017–2020 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 sekä saavuttanut SM-pronssia vuonna 2015. Lirkki on pelannut Suomen naisten maajoukkueessa neljä ottelua ja saanut niissä kaksi syöttöpistettä. Heidi Lirkin kaksossisko Jaana Lirkki on myös salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Anu Raatevaara

Anu Raatevaara (s. 4. tammikuuta 1996) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut lappeenrantalaista NST:tä kausina 2012–2014 sekä nurmijärveläistä SB-Prota kaudesta 2014–2015 alkaen. Hän on voittanut SM-kultaa vuosina 2018 ja 2019 ja saavuttanut SM-hopeaa vuosina 2015, 2017 ja 2021 sekä SM-pronssia vuonna 2016. Hän on pelannut liigan runkosarjassa yhteensä 146 ottelua, joissa hän on tehnyt 38 maalia ja saanut 30 syöttöpistettä, sekä pudotuspeleissä 56 ottelua, joissa hän on tehnyt kuusi maalia ja antanut viisi maalisyöttöä. Raatevaaran kasvattajaseura on sysmäläinen Bandy Boys -88. == Lähteet == Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
Nea Suominen

Nea Suominen (s. 11. huhtikuuta 1991) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Tapanilan Erä III:ta kausina 2010–2012 ja 2013–2016, Tikkurilan Tiikereitä kaudella 2012–2013, EräViikinkejä kaudella 2016–2017 sekä nurmijärveläistä SB-Prota kaudella 2018–2019. Kauden 2017–2018 hän pelasi II-divisioonassa Jokerien joukkueessa. Hän voitti Suomen-mestaruuden vuonna 2019. == Lähteet == Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
Laura Manninen (salibandyn pelaaja)

Laura Manninen (s. 14. heinäkuuta 1993) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa lokakuun 2023 loppuun mennessä 105 ottelua ja saavuttanut MM-hopeaa Ostravassa 2013, Bratislavassa 2017, Uppsalassa 2021 ja Singaporessa 2023 sekä MM- pronssia Neuchâtelissa 2019. Vuonna 2012 hän voitti nuorten maailmanmestaruuden. Hän on tehnyt naisten maaotteluissa 20 maalia ja saanut 27 syöttöpistettä. Naisten Salibandyliigassa Manninen on edustanut Tikkurilan Tiikereitä kaudet 2009–2013, nurmijärveläistä SB-Prota kauden 2013–2014, jolloin hän voitti Suomen-mestaruuden, ja Porvoon Salibandyseuraa kaudesta 2022–2023 alkaen. Hän edusti kausina 2014–2022 Ruotsin liigassa pelaavaa Pixbo Wallenstamia ja voitti yhden Ruotsin-mestaruuden ja yhden Champions Cupin mestaruuden. == Lähteet == Luokka:Suomalaiset salibandyn pelaajat Luokka:Vuonna 1993 syntyneet Luokka:Elävät henkilöt
Sanni Nieminen

Sanni Nieminen (s. 4. elokuuta 1991) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on pelannut Suomen naisten maajoukkueessa 58 ottelua ja saavuttanut MM-hopeaa Tampereella 2015, Bratislavassa 2017 ja Uppsalassa 2021. Hän on tehnyt maaotteluissa 19 maalia ja saanut 12 syöttöpistettä. Naisten Salibandyliigassa Nieminen on edustanut tamperelaista Classicia kaudella 2009–2010, kausilla 2011–2018 sekä jälleen kaudesta 2019–2020 alkaen. Hän on voittanut SM-kultaa vuosina 2010, 2012, 2013, 2015 ja 2017 sekä saavuttanut SM-hopeaa vuosina 2014, 2016 ja 2018. Kauden 2018–2019 hän pelasi Sveitsin liigassa Piranha Churin joukkueessa ja saavutti hopeaa. Niemisen kasvattajaseura on huittislainen SBS Rupu. == Lähteet == Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
Trackball

Trackball eli "pallohiiri" (ohjainpallohttps://sanastokeskus.fi/tsk/fi/termitalkoot/haku-266.html?page=get_id&id;=ID179&vocabulary;_code=TSKTT ) on tietokoneen osoitinlaite, joka on hiiren edeltäjä. Trackballin kehittivät Ferrantin insinöörit DATAR-tutkaseurantajärjestelmään, jonka kehitystyö alkoi vuonna 1949. Itse trackballin kehitys ajoittuu vuoteen 1952. Trackballin keksivät Tom Cranston ja Fred Longstaff ja laakeroinnin kehitti Kenyon Taylor. Trackball on liikkumisrajoitteisille hyvä vaihtoehto, koska ohjainpintoja on helppo käsitellä ja nappeja voi käyttää vaikuttamatta osoittimen sijaintiin. Trackball on ollut integroituna joissakin kannettavissa tietokoneissa, kuten PowerBook 100:ssa. Trackballia on käytetty peliohjaimena eräissä kolikkopeleissä kuten Centipede, Quantum ja Marble Madness. == Lähteet == == Aiheesta muualla == Luokka:Osoitinlaitteet
Videoerotuomari

Videoerotuomari eli VAR () on jalkapallossa erotuomariston jäsen, joka avustaa erotuomaria tietyissä tilanteissa käyttäen hyväkseen ottelun videomateriaalia. VAR-protokollaa käytetään silloin, kun pelissä tapahtuu selkeä ja ilmeinen tuomarivirhe tai vakava huomaamatta jäänyt tapahtuma. Nämä tilanteet ovat maali, rangaistuspotku, suora punainen kortti ja väärän pelaajan poistaminen kentältä. Videoerotuomari tarkkailee videohuoneessa koko ajan TV-kuvaa ja tarkastaa automaattisesti kaikki edellä mainitut tilanteet. Hän katsoo tilanteita eri kamerakulmista ja eri toistonopeuksilla. Videoerotuomari ja muut erotuomariston jäsenet voivat suosittaa videotarkastelua erotuomarille, mutta erotuomari tekee itse päätöksen siitä, turvaudutaanko videotarkasteluun. Jos videotarkasteluun ryhdytään, VAR kertoo erotuomarin korvanappiin käsityksensä tilanteen kulusta. Erotuomari voi tehdä päätöksensä VAR:n kertoman pohjalta tai mennä itse katsomaan tilanteen VAR-ruudulta kentän laidalta. Jalkapallotapahtumia, joissa VARia käytetään on muun muassa MM- kisat, Serie A, Valioliiga ja Bundesliiga. Suomen Veikkausliigassa VAR:ia aletaan käyttää pilottina vuosina 2024–2025. == Lähteet == Luokka:Jalkapallotuomarit
In Becoming a Ghost

In Becoming a Ghost on The Facelessin neljäs studioalbumi, joka julkaistiin 1. joulukuuta 2017. Albumi on yhtyeen ensimmäinen viiteen vuoteen, jonka julkaisun venymiseen vaikuttivat muun muassa useat muutokset kokoonpanossa. Albumi debytoi Yhdysvalloissa Billboardin itsenäisten albumien listan sijalla 8.Billboard: The Faceless – In Becoming the Ghost (Independent albums chart) Viitattu 24.4.2019. Metal Injectionin Michael Pementel antoi albumille arvosanan 9.5/10. Hän luonnehti albumia taideteokseksi, joka käy läpi useita tunnetiloja soitannallisen ja laulullisen teknisyytensä kautta. == Kappaleet == == Kokoonpano == * Ken Sorceron – laulu * Michael Keene – kitara, basso, laulu, vokooderi, kosketinsoitin, musiikkiohjelmointi, sekvensseri * Justin McKinney – kitara * Chason Westmoreland – rummut == Arvostelut == * Metal Injection: 9.5/10 * Imperiumi: 8/10 == Lähteet == == Aiheesta muualla == * * Luokka:Vuoden 2017 albumit Luokka:The Facelessin albumit
Mogadishun isku 2017

Mogadishun isku 2017 on 14. lokakuuta vuonna 2017 Mogadishussa Somaliassa tehty terrori-isku, joka vaati 588 ihmisen hengen. Lisäksi 316 loukkaantui. Se kuuluu maailman eniten uhreja vaatineisiin terrori-iskuihin ja on Afrikan historian toiseksi pahin isku vuonna 1994 Ruandassa tapahtuneen Mushan kirkon joukkomurhan jälkeen. Iskun tekijä oli islamistinen Al-Shabaab-liike, joka sotii Somalian hallitusta vastaan. Iskun varsinainen kohde oli Mogadishun lentokenttäalue, jossa on Afrikan unionin ja Yhdysvaltain sotilaiden tukikohta. Isku tehtiin iltapäiväruuhkan aikaan kuorma-autolla, johon oli lastattu sotilasräjähteitä. ==Lähteet== ==Aiheesta muualla== * 'Pray for Mogadishu' is not trending, but Somalis are mobilising BBC. 17.10.2017. Luokka:Vuoden 2017 terrori-iskut Luokka:Somalian historia Luokka:Mogadishu
Eat the Elephant

Eat the Elephant on A Perfect Circlen neljäs studioalbumi, joka julkaistiin 20. huhtikuuta 2018. Se on yhtyeen ensimmäinen sitten Emotive-albumin, joka julkaistiin vuonna 2004. Albumi debytoi Yhdysvalloissa Billboard 200 -listan sijalla 3. Suomessa se nousi virallisen albumilistan sijalle 6, sekä fyysisten albumien listan sijalle 2. == Vastaanotto == AllMusic Soundi Albumi sai hyvän vastaanoton. AllMusicin arvioija sanoi levyn olevan monimuotoisuudessaan suuri pala purtavaksi, vaikka pitikin sitä kokonaisuudessaan hyvin tyydyttävänä, ja sanoi kokonaisuuden olevan kokonaisvaltainen ja rohkea paluu pitkältä tauolta palanneelta yhtyeeltä. Soundin Salla Harjula sanoi napakympin jäävän kiinni parista selkeästä täytekappaleesta, jotka olisi pitänyt jättää pois albumilta. Yleisesti ottaen hän kehui albumin olevan ”helvetin hyvä”. == Kappaleet == == Lähteet == Luokka:Vuoden 2018 albumit Luokka:A Perfect Circlen albumit
Ville Hatara

Ville Martti Hatara (s. 31. lokakuuta 1996 Lappeenranta) on entinen jääpalloilija. Hatara voitti jääpallon Suomenmestaruuden vuonna 2017. Uransa aikana hänen seurojaan ovat olleet Veiterä, wp-35, Monsa sekä Alakylän Ankat. Vuonna 2024 Hatara opettaa kotitaloutta Pateniemen koulussa. == Lähteet == Luokka:Elävät henkilöt Luokka:Vuonna 1996 syntyneet Luokka:Suomalaiset jääpalloilijat
Amanda Burton

Amanda Burton (s. 10. lokakuuta 1956 Ballougry, Londonderryn kreivikunta, Pohjois-Irlanti, Yhdistynyt kuningaskunta) on irlantilainen näyttelijä, joka on esiintynyt useissa televisiorooleissa. Hänen nuoruusvuotensa Londonderryssä osuivat levottomiin aikoihin. Hän itse syntyi protestanttiseen perheeseen. Hän muutti Englantiin 18-vuotiaana. Näyttelijänopintonsa hän suoritti alkuun Manchesterissa polyteknisessä teatterikoulussa. Hän on ollut naimisissa Jonathan Hartleyn ja ruotsalaisen ohjaajan Sven Arnsteinin kanssa ja eronnut molemmista. Arnsteinin kanssa hänellä on kaksi lasta. == Filmografia == Amanda Burtonin tähtirooleja on lääkäridraama Elämä käsissä (Peak Practice), jossa hän oli mukana tohtori Beth Gloverin osassa vuosina 1993–1995, ja jonka pääosissa Burtonin lisäksi esiintyivät Kevin Whately ja Simon Shepherd. Todellinen läpimurto tapahtui kuitenkin vasta vuonna 1996, kun hän aloitti Hiljainen todistaja -sarjassa (Silent Witness), jonka alkukausina hän toimi patologian professorina roolinimellä Sam Ryan. Burton palasi vuonna 2022 sarjaan uudelleen, kun hänen hahmonsa, Sam Ryan teki paluun. Suomessa esitettiin myös Burtonin tähdittämää sarjaa Waterloo Roadin koulu (Waterloo Road), josta hän sai parhaan näyttelijän palkinnon rehtori Karen Fisherin roolista. Hän on ollut pääosassa myös sarjassa televisioelokuvia poliisikomentaja Blakena sekä vierailijana muun muassa Midsomerin murhissa ja Neiti Marplen ”Koston jumalattarena” 2007 sekä muun muassa Lovejoyssa. Lisäksi hän esiintyi myös Eleanor H. Porterin romaanin Pollyanna filmatisoinnissa vuodelta 2003. == Lähteet == Luokka:Irlantilaiset näyttelijät Luokka:Vuonna 1956 syntyneet Luokka:Elävät henkilöt
Kristiina Järvinen

Kristiina Järvinen (s. 6. lokakuuta 1995) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa kolme ottelua ja tehnyt niissä yhden maalin. Naisten Salibandyliigassa Järvinen on edustanut Porvoon Salibandyseuraa kausina 2013–2015 ja uudelleen kaudesta 2017–2018 lähtien sekä nurmijärveläistä SB-Prota kaudella 2015–2016. Hän saavutti SM-hopeaa vuonna 2019 ja SM-pronssia vuonna 2016. Kauden 2016–2017 hän pelasi Sveitsin liigassa Zug Unitedin joukkueessa. Kristiina Järvisen pikkusisko Jasmiina Järvinen on myös liigatason salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1995 syntyneet Luokka:Elävät henkilöt
Julia Turunen

Julia Turunen (s. 13. maaliskuuta 1995) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa kaksi ottelua. Naisten Salibandyliigassa Turunen on edustanut Oulun Luistinseuraa kausina 2011–2014 sekä Porvoon Salibandyseuraa kausina 2014–2018 ja kaudesta 2020–2021 eteenpäin. Hän on voittanut Suomen-mestaruuden vuonna 2021 sekä saavuttanut SM-pronssia vuosina 2013 ja 2017. Kaudella 2018–2019 hän ei pelannut liigassa lainkaan ja kaudella 2019–2020 hän pelasi Sveitsissä Unihockey Berner Oberlandin joukkueessa. == Lähteet == == Aiheesta muualla == * Luokka:Suomalaiset salibandyn pelaajat Luokka:Vuonna 1995 syntyneet Luokka:Elävät henkilöt
Ella Sundström

Ella Sundström (s. 14. joulukuuta 1997) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa vuodesta 2019 alkaen 40 ottelua ja tehnyt niissä 15 maalia sekä saanut 15 syöttöpistettä. Naisten Salibandyliigassa Sundström on edustanut Tikkurilan Tiikereitä vuosina 2011–2013, nurmijärveläistä SB-Prota vuosina 2013–2016 sekä Porvoon Salibandyseuraa kaudella 2016–2017 ja kaudesta 2018–2019 alkaen. Hän pelasi ensimmäisen liigaottelunsa 13-vuotiaana ja teki ensimmäisen liigamaalinsa kolme päivää 14-vuotissyntymäpäivänsä jälkeen. Hän on voittanut Suomen-mestaruuden vuosina 2014 ja 2021 ja saavuttanut SM-hopeaa vuosina 2015, 2019 ja 2022 sekä SM-pronssia vuosina 2016, 2017 ja 2023. Kevään 2021 ratkaisevan seitsemännen loppuottelun päättäneessä rangaistuslaukauskilpailussa Sundström teki kaksi maalia, joista jälkimmäinen varmisti PSS:lle sen ensimmäisen mestaruuden. Hän on pelannut liigan runkosarjassa kauden 2022–2023 loppuun mennessä 188 ottelua, joissa hän on tehnyt 128 maalia ja saanut 92 syöttöpistettä. Pudotuspelejä hänellä on 94, ja niissä hän on tehnyt 55 maalia sekä saanut 26 syöttöpistettä. Sundström saavutti maajoukkueessa MM-pronssia vuonna 2019 ja MM-hopeaa vuonna 2021. Alle 19-vuotiaiden MM-kilpailuissa hän saavutti hopeaa vuosina 2014 ja 2016. == Lähteet == Luokka:Suomalaiset salibandyn pelaajat Luokka:Vuonna 1997 syntyneet Luokka:Elävät henkilöt
Johanna Hagström

Karin Johanna Hagström (s. 27. maaliskuuta 1998 Falköping, Ruotsi) on ruotsalainen maastohiihtäjä, joka edustaa Ulricehamns IF SK -seuraa. Hagström sijoittui neljänneksi Oberstdorfin MM-kilpailuissa 2021 perinteisen hiihtotavan sprintissä. Planican MM-kilpailuissa 2023 hän oli perinteisen sprintissä kymmenes. Hagström teki maailmancup-debyyttinsä tammikuussa 2017, ja ylsi palkintokorokkeelle ensimmäisen kerran helmikuussa 2019 sijoittueessaan kolmanneksi vapaan tyylin sprintissä Cognessa. Helmikuussa 2021 hän sijoittui Ulricehamnin vapaan hiihtotavan sprintissä toiseksi. Kaudella 2021–2022 Hagström sijoittui Rukan perinteisen hiihtotavan sprintissä toiseksi. Tour de Ski -kiertueella hän sijoittui Oberstdorfin perinteisen hiihtotavan sprintissä toiseksi.Kaudella 2022–2023 hän sijoittui Rukan perinteisen hiihtotavan sprintissä toiseksi ja Davosin vapaan hiihtotavan sprintissä kolmanneksi. Sprintticupissa hän oli neljäs. Kaudella 2024–2025 Hagström voitti Rukan perinteisen hiihtotavan sprintin. Hän sijoittui toiseksi Lillehammerin vapaan hiihtotavan sprintissä. Hagström sai Lillehammerin nuorten olympialaisissa 2016 kultaa perinteisen hiihtotavan sprintissä ja hopeaa suksicrossissa. Hiihdon nuorten maailmanmestaruuskilpailuissa 2018 hän saavutti pronssia naisten 4 × 3,3 km viestissä Ruotsin joukkueessa. Oberwiesenthalin nuorten MM-kilpailuissa 2020 hän saavutti hopeaa alle 23-vuotiaiden vapaan hiihtotavan sprintissä. == Lähteet == Luokka:Ruotsalaiset maastohiihtäjät Luokka:Vuonna 1998 syntyneet Luokka:Elävät henkilöt
Damiris Dantas

Damiris Dantas (s. 17. marraskuuta 1992) on brasilialainen koripalloilija. Hän pelaa kaudella 2018-2019 Atlanta Dream -joukkueessa Yhdysvaltain wnba-liigaa ja Brasilian maajoukkuessa. Hänet varattiin vuoden 2012 varaustilausuudessa ensimmäisen kierroksen 12. varauksena Minnesota Lynxiin. == Pelityyli == Dantasin pelipaikka on sentteri ja hän on 191 cm pitkä. Luokka:Brasilialaiset koripalloilijat Luokka:Vuonna 1992 syntyneet Luokka:Elävät henkilöt
Fanny Holmberg

Fanny Holmberg (s. 29. huhtikuuta 1998) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa yhden ottelun. Naisten Salibandyliigassa Holmberg on edustanut Porvoon Salibandyseuraa kausina 2012–2017 ja 2018–2022. Hän on voittanut Suomen- mestaruuden vuonna 2021 sekä saavuttanut SM-hopeaa vuonna 2019 ja SM-pronssia vuonna 2017. Kevään 2021 ratkaisevassa seitsemännessä loppuottelussa hän teki 1–1-tasoitusmaalin, minkä jälkeen mestaruus ratkesi rangaistuslaukauskilpailussa. Kauden 2017–2018 hän pelasi Sveitsin liigassa Unihockey Berner Oberlandin joukkueessa. Fanny Holmbergin isosisko Ella Holmberg on myös liigatason salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1998 syntyneet Luokka:Elävät henkilöt
Linda Törnqvist

Linda Törnqvist (s. 28. syyskuuta 1996) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut Porvoon Salibandyseuraa kausina 2011–2017 ja 2018–2021. Hän on voittanut Suomen- mestaruuden vuonna 2021 sekä saavuttanut SM-hopeaa vuonna 2019 ja SM-pronssia vuonna 2017. Kauden 2017–2018 hän pelasi Sveitsin liigassa Unihockey Berner Oberlandin joukkueessa. Hän on pelannut liigan runkosarjassa yhteensä 191 ottelua, joissa hän on tehnyt 34 maalia ja saanut 54 syöttöpistettä. Pudotuspelejä hänellä on ennen kauden 2021–2022 loppuottelusarjaa 62, joissa hän on tehnyt kolme maalia ja antanut 17 maalisyöttöä. Törnqvist on pelannut Suomen naisten maajoukkueessa viisi maaottelua. == Lähteet == Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
Ella Holmberg

Ella Holmberg (s. 9. joulukuuta 1996) on suomalainen salibandyn pelaaja, pelipaikaltaan hyökkääjä. Naisten Salibandyliigassa Holmberg on edustanut Porvoon Salibandyseuraa kausina 2011–2015 ja 2016–2022. Hän on voittanut Suomen-mestaruuden vuonna 2021 sekä saavuttanut SM-hopeaa vuonna 2019 ja SM- pronssia vuonna 2017. Mestaruuskeväänä 2021 hän oli pudotuspelien pistepörssin ykkönen ja paras maalintekijä. Kauden 2015–2016 hän pelasi Sveitsin liigassa Zug Unitedin joukkueessa. Ella Holmbergin pikkusisko Fanny Holmberg on myös liigatason salibandyn pelaaja. == Lähteet == Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
Krista Nieminen

Krista Nieminen (s. 9. maaliskuuta 1987) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa vuodesta 2016 alkaen 48 ottelua. Hän saavutti MM-hopeaa vuosina 2021 ja 2023. Naisten Salibandyliigassa Nieminen on edustanut Espoon Oilersia kausina 2004–2009, nurmijärveläistä SB-Prota kausina 2009–2011 sekä Porvoon Salibandyseuraa kausina 2011–2015 ja 2016–2018. Hän on saavuttanut SM-hopeaa vuonna 2010 sekä SM-pronssia vuosina 2006, 2011 ja 2017. Hän on pelannut Sveitsin liigassa kauden 2015–2016 Zug Unitedin joukkueessa, kausina 2018–2022 Unihockey Berner Oberlandissa ja kaudella 2023–2024 Kloten-Dietlikon Jetsissä. Kaudeksi 2022–2023 Nieminen siirtyi Ruotsin pääsarjaan nousseeseen Åkersbergaan. Hän ei kuitenkaan viihtynyt seurassa vaan lähti sieltä neljän ottelun, joista hän pelasi kahdessa, jälkeen. Kevään 2023 hän pelasi Ruotsin toisella sarjatasolla. == Lähteet == Luokka:Suomalaiset salibandymaalivahdit Luokka:Vuonna 1987 syntyneet Luokka:Elävät henkilöt
Naina Jeltsina

Naina (Anastasija) Iosifovna Jeltsina (, o.s. Girina (); s. 14. maaliskuuta 1932 Titovka, Orenburgin alue, Neuvostoliitto, nyk. Venäjä) on Venäjän presidenttinä vuosina 1991–1999 toimineen Boris Jeltsinin leski. == Elämäkerta == Naina Jeltsina syntyi Iosif Aleksejevitšin (1910–1966) ja Maria Fedorovnan (1910–1944) perheeseen. Hän oli vanhin perheen kuudesta lapsesta. Syntymähetkellä hänet nimettiin Anastasijaksi, mutta häntä on aina kutsuttu Nainaksi.Биография Наины Ельциной // РИА Новости. Vasta 25-vuotiaana hän muutti passiinsa nimen Naina, koska ei tottunut alkuperäisen nimensä käyttöön. Vuonna 1955 hän valmistui Uralin ammattikorkeakoulun rakennustekniikan osastolta erikoisnimikkeellä ”insinööri-rakentaja”. Koulussa hän tutustui myös tulevaan puolisoonsa Boris Jeltsiniin, ja avioliitto solmittiin pian valmistumisen jälkeen vuonna 1956. Vuoteen 1985 saakka Naina Jeltsina työskenteli jäteveden puhdistamoiden suunnittelijana Sverdlovskin alueella. Vuodesta 1985 lähtien hän on asunut Moskovassa. Boris Jeltsinin presidenttikaudella Naina Jeltsina osallistui joillekin miehensä tekemille virkamatkoille, varsinkin SuomeenVisitors to Finland ja Ruotsiin The Swedish Royal Court, The Monarchy – State visits 1990–1999 vuonna 1997 sekä matkalle Kiinaan vuonna 1999Russian President Leaves Beijing for Home. Jeltsina ei koskaan pyrkinyt sekaantumaan miehensä poliittiseen toimintaan. Kuitenkin vuoden 1996 vaalitaistossa hän kohtasi äänestäjiä ja antoi haastatteluja medialle.1932 – родилась Наина Иосифовна Ельцина Naina Jeltsinan merkittävin julkinen esiintyminen oli hänen miehensä hautajaisissa huhtikuussa 2007. Vuodesta 2008 lähtien Jeltsina on toiminut miehensä muistoksi perustetun keskuksen hallituksessa ja toiminut muutenkin aktiivisesti miehensä muiston vaalimiseksi.Наина Ельцина читает фрагменты своих мемуаровНаина Ельцина представляет мемуары «Личная жизнь» Vuonna 2017 Jeltsin esitteli muistelmiaan Jeltsin-keskuksessa ja sittemmin myös Moskovassa. == Lähteet == == Aiheesta muualla == Luokka:Venäjän presidenttien puolisot Luokka:Vuonna 1932 syntyneet Luokka:Elävät henkilöt
Laura Quevedo

Laura Quevedo Cañizares (s. 15. huhtikuuta 1996 Coslada, Madrid) on espanjalainen koripalloilija, joka edustaa tällä hetkellä CB Al-Qázeres-seuraa sekä Espanjan naisten koripallomaajoukkuetta. Quevedo edusti maataan kesäolympialaisten 2016 koripallon naisten turnauksessa. == Pelaajaura == === Seuraura === Quevedo aloitti pelaamisen 7 vuoden ikäisenä CB Coslada-seurassa, jossa hän pelasi viisi vuotta. 12-vuotiaana Quevedo siirtyi Real Canoe-seuran riveihin, pelaten sielläkin viiden vuoden ajan. 17 vuoden ikäisenä Quevedo allekirjoitti sopimuksen Liga Femenina de Baloncesto-sarjassa pelaavan Baloncesto Rivas-seuran kanssa, jota hän edusti vuoden. 18 vuoden ikäisenä Quevedo muutti Floridaan siirtyen Miami Hurricanes-seuraan. Quevedo kuitenkin palasi hyvin pian Espanjaan, jossa hän liittyi Pajariel Bembibre-seuran vahvuuteen kaudelle 2014-2015. Seuraavaksi kaudeksi Quevedo allekirjoitti yhden kauden mittaisen sopimuksen Universitario de Ferrol-seuran kanssa. Joulukuussa 2017 Quevedo siirtyi CB Al-Qázeres-seuraan. === Maajoukkueura === Quevedo edusti nuorten Espanjan naisten koripallomaajoukkuetta 16 vuoden ikäisenä, voittaen seitsemän arvokisamitalia vuosina 2012-2016. Quevedo pelasi kesäolympialaisissa 2016 koripallon naisten turnauksessa Riossa. == Lähteet == Luokka:Espanjalaiset koripalloilijat Luokka:Vuonna 1996 syntyneet Luokka:Elävät henkilöt
Arla Salo

Arla Salo (s. 15. maaliskuuta 1993) on suomalainen salibandyn pelaaja, pelipaikaltaan maalivahti. Hän on edustanut naisten Salibandyliigassa Tikkurilan Tiikereitä kausina 2010–2013, helsinkiläistä M-Teamia kausina 2013–2017 sekä Porvoon Salibandyseuraa kaudesta 2017–2018 alkaen. Hän voitti Suomen-mestaruuden vuonna 2021 ja saavutti SM-hopeaa vuonna 2019. Hän on pelannut liigassa kauden 2021–2022 runkosarjan loppuun mennessä 226 runkosarjaottelua ja 62 pudotuspeliä. Kaudella 2015–2016 Salo teki liigan ennätyksen torjumalla kauden aikana kuusi rangaistuslaukausta. Salo voitti nuorten maailmanmestaruuden vuonna 2012. == Lähteet == Luokka:Suomalaiset salibandymaalivahdit Luokka:Vuonna 1993 syntyneet Luokka:Elävät henkilöt
Ella Mai

Ella Mai Howell (s. 3. marraskuuta 1994 Lontoo, Englanti) on englantilainen laulaja ja lauluntekijä. Hän julkaisi debyyttialbuminsa nimeltä Ella Mai vuonna 2018, jonka kappale Boo’d Up oli ehdolla Vuoden laulun Grammy- palkinnolle. == Varhaiset vaiheet == Ella Mai syntyi 3. marraskuuta 1994 Lontoossa. Hänen isänsä oli irlantilainen ja äitinsä jamaikalainen. 12 vuoden ikäisenä Mai muutti perheineen New Yorkiin, jossa hän ryhtyi opiskelemaan musiikkia. == Diskografia == Vuosi Albumin nimi Lähteet 2018 Ella Mai == Lähteet == Luokka:Englantilaiset laulajat Luokka:Englantilaiset muusikot Luokka:Lauluntekijät Luokka:Vuonna 1994 syntyneet Luokka:Elävät henkilöt
Yvonne de Gaulle

Yvonne Charlotte Anne Marie de Gaulle (o.s. Vendroux; s. 22. toukokuuta 1900 Calais, Pas-de-Calais, Ranska – 8. marraskuuta 1979 Pariisi) oli Ranskan presidentin Charles de Gaullen puoliso. Yvonne de Gaulle tunnettiin myös lempinimellä Tante Yvonne eli ”Yvonne-täti”. Hän vietti hyvin julkisuudesta vetäytynyttä elämää eikä koskaan antanut ainuttakaan haastattelua, joten suuri yleisö tuntenut häntä kovinkaan hyvin. == Elämäkerta == Yvette Vendroux ja Charles de Gaulle avioituivat 6. huhtikuuta 1921. Yvonne de Gaulle tunnetaan toteamuksestaan ”presidenttiys on vain tilapäistä, mutta perhe on pysyvä”. Yvonne de Gaullen vetäytymistä julkisuudesta lienee edistänyt 22. elokuuta 1962 Clamartissa Pariisin esikaupunkialueella tapahtunut salamurhayritys, jossa everstiluutnantti Jean Bastien-Thiryn johtama iskuryhmä tulitti presidenttiparin Citroën DS -autoa konekiväärillä. De Gaullet selvisivät tapahtumasta vahingoittumattomina, osin auton teknisen edistyksellisyyden ansiosta.Jean Lacouture, Charles de Gaulle – Le souverain 1959-1970, osa III, éd. du Seuil, 1986 , s. 79–282.Max Gallo, De Gaulle, osa IV}}, La Statue du commandeur, éd. Robert Laffont, Paris, 1998 ; rééd. Pocket, Paris, 2006, s. 29. == Lapset == * Philippe de Gaulle (28. joulukuuta 1921–13. maaliskuuta 2024) * Élisabeth de Gaulle (aviossa de Doissieu; 15. toukokuuta 1924 – 2. huhtikuuta 2013) * Anne de Gaulle (1. tammikuuta 1928 – 6. helmikuuta 1948) Nuorin lapsista, Anne, sairasti Downin oireyhtymää. Yvonne de Gaulle perusti La foundation Anne-de-Faulle -säätiön, jonka tehtävänä on tukea sairaita lapsia. == Lähteet == Luokka:Ranskan presidenttien puolisot Luokka:Vuonna 1900 syntyneet Luokka:Vuonna 1979 kuolleet
Izkušenie

Izkušenie on () bulgarialaisen pop-folk-laulaja Janitsan kolmas studioalbumi. Se julkaistiin vuonna 2018 levymerkillä Payner == Kappaleet == # Vertoležkata # Njama ne da kupiš (mukana Galin) # Fuklata # Grešnata (mukana Anelia) # Dvoino Vluden # V net mi zvanni # Vsitško Tšušdo # Varnah ti go # Izkušenie # Otmastitelkata # Vsemai (mukana Konstantin) # Nito minuta # Hubavo go zapomni # Glavnata (mukana Kristiana) # Vinovna == Lähteet == === Viitteet === Luokka:Vuoden 2018 albumit Luokka:Bulgarialaiset folkalbumit Luokka:Bulgarialaiset popalbumit Luokka:Janitsan albumit
Supriya Pathak

Supriya Pathak (s. 7. tammikuuta 1961 Bombay, Maharashtra, Intia) on intialainen näyttelijä, joka on työskennellyt elokuvissa, televisiossa ja teatterissa. Hän on voittanut kolme parhaan naissivuosan Filmfare Awards -palkintoa. == Yksityiselämä == Pathak meni naimisiin näyttelijä Pankaj Kapurin kanssa vuonna 1988. Heillä on kaksi yhteistä lasta, minkä lisäksi Pathak on näyttelijä Shahid Kapoorin äitipuoli. == Filmografia == Vuosi Elokuva Rooli Muuta 1981 Kalyug Subhadra 1982 Vijeta Anna Verghese Bazar Shabnam Gandhi Manu 1983 Bekaraar Nisha Masoom Bhavana 1984 Dharm Aur Qanoon Reshma Awaaz Priya 1985 Bahu Ki Awaaz Madhu V. Srivastav Mirch Masala Village Woman Akalathe Ambili Ambili Malajalaminkielinen elokuva Arjun Sudha Malvankar Jhoothi Seema 1986 Dilwaala Kamla 1987 Naqli Chehra Asha Shahadat 1988 Shahenshah Sheena Näkymätön muuri Gayatri Falak Champa 1989 Akanksha Seema Kamla Ki Maut Anju Raakh Nita Daata Suraiya Khan/Suraiya Rao 1990 Shadyantra Bilkees 1994 Madhosh 2002 Jackpot 2 Crore Sonu Datta 2005 Bewafaa Sarkar Pushpa Nagre 2007 Panga Naa Lo Dharm Parvati Chaturvedi 2008 Sarkar Raj Pushpa Nagre 2009 Delhi-6 Vimla Wake Up Sid Sarita Mehra 2010 Khichdi: The Movie Hansa Parekh Awasthi Rukmani 2011 Mausam Fatimah Bua 2012 Shanghai Chief Minister Madamji 2013 Goliyon Ki Raasleela Ram-Leela Dhankor "Baa" Sanera 2014 Bobby Jasoos Ammi 2015 All Is Well Parminder "Pammi" Kis Kisko Pyaar Karoon Kapilin äiti UNindian Meeran äiti Australialainen elokuva 2017 Carry On Kesar Kesar Patel Gudžaratinkielinen elokuva Sarkar 3 Pushpa Nagre Best of Luck Lalu Lalun äiti Gudžaratinkielinen elokuva 2018 Love Per Square Foot Lata Chaturvedi Aravinda Sametha Veera Raghava Jeji Telugunkielinen elokuva 2019 Gaddalakonda Ganesh Gaddalakonda Ganeshin äiti Telugunkielinen elokuva Happi Rukmani 2020 Jai Mummy Di Laali Khanna 2021 Ramprasad Ki Tehrvi Amma The Big Bull Amiben Shah Toofaan Sister D’Souza Mimi Shobha Rathore Rashmi Rocket Bhanuben Virah Chibber 2022 Kehvatlal Parivar Kalindi Thakar Gudžaratinkielinen elokuva == Palkinnot == * Filmfare Awards ** 1982: Paras naissivuosa – Kalyug ** 1983: Paras naissivuosa – Bazaar ** 2014: Paras naissivuosa – Goliyon Ki Raasleela Ram-Leela == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1961 syntyneet Luokka:Elävät henkilöt
Aiwel

Aiwel tai Aiwel Longar on dinkojen myyttinen esi-isä ja keihäsmestareiksi kutsutun papiston perustaja. Legendojen mukaan Aiwel oli vedenhengen ja ihmisnaisen jälkeläinen. Hänen äitinsä kuoli kun Aiwel oli vielä lapsi, ja Aiwel eli siitä lähtien isänsä luona joella. Vartuttuaan hän palasi äitinsä kylään mukanaan komea monivärinen härkä, jota Aiwel kutsui Longariksi. Aiwel nousi kansansa johtajaksi tekemällä useita suuria tekoja äitinsä kylässä. Pian hänen saapumisensa jälkeen alkoi ankara kuivuus, joka tappoi sekä ihmisiä että tuhansittain karjaa. Tästä järkyttyneenä Aiwel ilmoitti, että kaikkien olisi seurattava häntä uuteen maahan, muuten he kuolisivat. Aiwel puhui suoraan heimon vanhimmille ja vakuutti, että he löytäisivät vettä sekä ruohoa karjalleen, jos he vain seuraisivat häntä. Aiwelin oli kuitenkin vaikeaa saada ihmisiä vakuuttumaan jostakin, mitä he eivät olleet koskaan nähneet. Useat puhuivat häntä vastaan ja kieltäytyivät lähtemästä. Silloin Aiwel päätti lähteä perheensä kanssa ja ottaa lisäksi mukaansa ne, jotka haluaisivat liittyä heihin. Kun Aiwel oli lähtenyt, osa hänen vastustajistaan alkoi katua ja päätti seurata häntä. Mutta Aiwel oli raivoissaan heille, ja kun he saapuivat joelle ja alkoivat ylittää virtaa, hän tappoi useita heistä. Lopulta Aiwel kuitenkin leppyi ja antoi suurimman osan liittyä joukkoonsa. Hän antoi miehille keihäät ja heistä tuli Aiwelin keishäsmestareiden klaani. == Lähteet == Luokka:Afrikkalainen mytologia Luokka:Myyttiset esivanhemmat
Aleksandra Ivošev

Aleksandra "Sanja" Ivošev (; s. 17. maaliskuuta 1974 Novi Sad, Jugoslavian SLT) on serbialainen uransa päättänyt ampuja. == Ura == Ivošev aloitti kilpailemisen vuonna 1989. Hän saavutti kesäolympialaisista 1996 kaksi mitalia, olympiakultaa 50 metrin pienoiskiväärin asentokilpailusta sekä pronssia 10 metrin ilmakivääristä. Tuolloin hän edusti Jugoslavian joukkuetta. Samana vuonna 1996 Serbian Olympiakomitea palkitsi hänet vuoden jugoslavilaisena naisurheilijana. == Lähteet == Luokka:Jugoslavialaiset ampujat Luokka:Vuonna 1974 syntyneet Luokka:Elävät henkilöt Luokka:Jugoslavialaiset olympiamitalistit Luokka:Jugoslavialaiset olympiavoittajat
Phil Vischer

Philip Roger "Phil" Vischer (s. 16. kesäkuuta 1966 Muscatine, Iowa) on yhdysvaltalainen animaattori, kirjailija ja ääninäyttelijä. Hänet tunnetaan parhaiten Popsikkaat (engl. VeggieTales) -animaatiosarjan luojana, jonka hän kehitti yhdessä Mike Nawrockin kanssa. Vischer ääninäytteli sarjassa Bobi Tomaattia ja monia muita hahmoja. Tällä hetkellä Vischer omistaa Jellyfish Labs -elokuvayhtiön, jonka hän perusti vuonna 2005. Vischer on ääninäytellyt Popsikkaat-sarjassa Bobi Tomaatin lisäksi myös Alfred Parsaa, Pappa Rypälettä, Herra Lanttua, Jimi Kurpitsaa, Herra Nekkulaa, Herni Hernettä sekä monia sivuääniä. == Lähteet == Luokka:Yhdysvaltalaiset animaattorit Luokka:Vuonna 1966 syntyneet Luokka:Elävät henkilöt